গত কয়েক বছরে সচিনের আশেপাশের ছবিটা একেবারে পালটে গিয়েছে। গতবছর নভেম্বরে তাঁর ফুড স্টার্টআপ টেস্টিখানা প্রায় ১২০ কোটি টাকায় অধিগগ্রহণ করে নেয় ফুডপান্ডা। অধিগ্রহণের কথাবার্তা শুরু হয় অগস্টে। শিগগিরই সব ঠিকঠাকও হয়ে যায়। কেউ কোনওরকম নাক গলানোর আগেই ডিল পাক্কা। বার্লিনের ফুড ডেলিভারি স্টার্টআপ ডেলিভারি হিরো ২০১১ য় ৫০লক্ষ ডলার বিনিয়োগ করে টেস্টিখানার বেশিরভাগ শেয়ার নিয়ে নেয়। তবে ফুডপান্ডার সঙ্গে নতুন ডিলে তারা কোনও আপত্তি জানায়নি। সচিন এবং শেলডন চূড়ান্ত ডিল নিয়ে যথেষ্ট সন্তুষ্ট ছিলেন। কয়েকটা এনজেল ইনভেস্টরকে কিছু টাকাও দিতে পেরেছিলেন। আর বড় অংকের পুরস্কার মিলেছিল সেই সব টিম সদস্যদের যারা প্রথম থেকে টেস্টিখানার লড়াইয়ে ছিলেন।